Written by: Brenda Willemse
INTERNATIONAL FINE ARTS ASSOCIATION SA Grand Prix Dans Span BRING die algehele wenner trofees huis toe!
Die International Fine Arts Association SA span het 12-16 Junie 2013 aan die European Dance Grand Prix deelgeneem, in Spanje Barcelona. Die was die eerste keer dat IFAA 'n Suid Afrikaanse span na die kompetisie gestuur het in Europa .
Die dansers het deelgeneem in verskillende afdelings .
BALLET, MODERN, TAP, ACRO/DANCE BALLROOM/LATIN, DISCO- JAZZ, HIP HOP / FUNK, FREESTYLE, AEROBICS, ADAGIO, FUSION Dans en SHOW MODELLING
IFAA Suid-Afrika het drie groepe ingeskryf , waarvan twee groepe die algehele wenners trofees en eerste plek verower het. Dit was in die Hip Hop afdeling, gedans deur Big Base Hip Hop Crew van Klerksdorp, en die Fusion (gemengde style) afdeling gewen deur Fusion Dance Company van Florida, Johannesburg. IFAA se hoofkantoor se bestuur (wat in Akasia, Pretoria, geleë is) , is baie trots met die prestasie wat behaal was vir die eerste deelname in die European Dance Grand Prix.
Die IFAA S.A. span was van Brits, Hartebeespoortdam, Klerksdorp, Vryburg, Florida Johannesburg, en Pretoria.
Die kompetisie was baie sterk tussen die verskillende lande wat deelgeneem het soos: Mexico, Finland, England, Singapore, Suid Afrika en Brazil. Die kompetisie is gehou in vier verskillende aand-vertonings, tien verskillende tale was gepraat, 100 choreograwe wêreldwyd.
Die kompetisie word georganiseer deur 'n Italiaanse Dans maatskappy. Hulle was so beïndruk met die Suid-Afrikaanse dansers dat hulle Suid-Afrika nou op die "WALL OF FAME" geplaas het.
November 2014 hou IFAA weer 'n Dance Grand Prix uitdunne in Suid Afrika om sodoende weer 'n span te kies om 2014 aan die European Dance Grand Prix deel te neem.
Die "IFAA SA Grand Prix" borg die algehele wenners se vliegkaartjies na die European Dance Grand Prix.
"Kompetisies" is die sleutelwoord in die wonderlike ervaring van al die jare en die gids vir die toekoms. Dit sal ook altyd die geleentheid wees om te kompeteer in van die grootste kompetisies in die wêreld vir afrigters, choreograwe, dansers en modelle van reg oor die land.